சென்னை: தமிழகத்தில் நடக்கவுள்ள 20 தொகுதி இடைத்தேர்தலில் பாஜ போட்டியிடும் என தமிழிசை தெரிவித்துள்ளார். காஞ்சிபுரம் தெற்கு மாவட்ட பாஜ சார்பில், காஞ்சிபுரம் நாடாளுமன்ற தொகுதி பொறுப்பாளர்கள் கூட்டம் செங்கல்பட்டில் நேற்று நடந்தது. இதில், பாஜ மாநில தலைவர் தமிழிசை சவுந்தரராஜன், மாநில அமைப்பு பொதுச் செயலாளர் கேசவ விநாயகம், மாநில செயலாளர் கே.டி.ராகவன், மாநில பொதுக்குழு உறுப்பினர் ரவி ஆகியோர் சிறப்பு அழைப்பாளராக பங்கேற்று பேசினர். பின்னர் தமிழிசை சவுந்தரராஜன் நிருபர்களுக்கு அளித்த பேட்டி: தஞ்சை, நாகை, புதுக்கோட்டை மாவட்டங்களில் புயல் தாக்கத்தினால் பெரும் பாதிப்பு ஏற்பட்டுள்ளது. அங்கு, தீப்பெட்டி, கொசுவர்த்தி, கொசு வலை கிடைக்காமல் மக்கள் பாதிக்கப்பட்டுள்ளனர். நாளை (இன்று) நாகப்பட்டினத்தில் பாதிக்கப்பட்ட பகுதிகளை நான் பார்வையிட்டு, பாஜ சார்பில் நிவாரண பொருட்களை வழங்க உள்ளேன்.தமிழக அரசு புயலின் வேகத்தை விட விரைவாக செயல்பட்டு நிவாரண பணிகளை மேற்கொள்ள வேண்டும், 5 மாநில தேர்தலில் பாஜ அனைத்திலும் வெற்றி பெறும். பிரதம மந்திரி காப்பீடு திட்டத்தில் தமிழகம் மற்றும் குஜராத் மாநிலம் அதிகளவில் பயன்பெற்றுள்ளது...